Diari Oficial de la Generalitat Valenciana


Sumari del DOGV 5856, del 24-09-2008 (2008/10790)

Concurs número CV-64/08. Adjudicació del contracte de prestació dels serveis conjunts de cafeteria i menjadors de les Corts Valencianes.
----------------------------------------------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10640


Data del document
:   02-09-2008

Organisme emissor
:   Corts Valencianes

Tipus de document
:   Concurs

Anàlisi jurídica

 Descriptors 

:   * indústria gastronòmica
    * licitació
    * contracte de serveis
    * adjudicació de contracte administratiu

Concurs número CV-64/08. Adjudicació del contracte de prestació dels serveis conjunts de cafeteria i menjadors de les Corts Valencianes. [2008/10775]  
La Mesa de les Corts Valencianes, en la reunió del dia 2 de setembre de 2008, ha acordat anunciar la convocatòria pública del concurs que s'indica a continuació:  
A. Objecte: CV-64/08. Prestació del servei conjunt de cafeteria i menjadors de les Corts Valencianes  
B. Durada: dos anys a comptar des del següent al de la formalització del contracte corresponent. Prorrogable per acord mutu sense excedir els quatre anys de durada total.  
C. Data prevista d'iniciació: dijous 1 de gener de 2009 i, en tot cas, després de la signatura del contracte.  
D. Examen de l'expedient: el plec de clàusules administratives particulars, el plec de prescripcions tècniques, el quadre de característiques del contracte i la possibilitat de visitar les instal·lacions actuals de cuina, cafeteria, menjador i sala restaurant, poden obtenir-se a la Secretaria General de les Corts Valencianes, situada al carrer Llibertat, números 3 i 5 de València, de 09:00 a 14:00 hores, de dilluns a divendres. La retirada d'aquesta documentació i la concertació de visites es podrà fer a partir de la publicació d'aquest anunci en el Diari Oficial de la Comunitat Valenciana i fins al dia en què acabarà el termini de presentació d'ofertes, al telèfon 86 633 18 50.  
E. Contingut econòmic: Les tarifes que percebrà l'adjudicatari pel seu servei seran les que s'establesquen en la proposició econòmica realitzada per aquell.   
Per compensar la incidència del règim especial de preus en el rendiment del servei s'abonarà a l'adjudicatari una quantitat anual fixa de 52.200 euros en concepte de subvenció pel servei de restauració prestat a la cuina, la cafeteria i el menjador de la planta baixa de l'Hemicicle, i una altra també fixa de 36.000 euros pel servei prestat en el menjador de la primera planta de l'Hemicicle.  
També està previst el pagament d'una quantitat variable en concepte d'incentiu a la qualitat i l'ús òptim de les instal·lacions de restauració.  
F. Garantia provisional: set mil sis-cents trenta-sis euros (7.636 euros), basant-se en l'article 91.2 de la Llei 30/2007, de 30 d'octubre, de contractes del sector públic, la qual cosa suposa un 2% de la retenció de crèdit efectuada.   
G. Garantia definitiva: dinou mil vuitanta-vuit euros (19.088 euros), basant-se en l'article 83,1 de la Llei 30/2007, de 30 d'octubre, de contractes del sector públic, la qual cosa suposa el 5% de la retenció de crèdit efectuada.  
H. Classificació del contractista: grup M, subgrup 6 (hostaleria i serveis de menjar) i categoria C.  
I. Termini de recepció de proposicions: fins al divendres 14 de novembre de l'any 2008, a les 14:00 hores  
J. Lloc de presentació de proposicions: en el Registre General de les Corts Valencianes, carrer Llibertat 3 i 5, de València.  
K. Licitació i obertura de proposicions: dijous 20 de novembre de 2008, a les 10:00 hores, a la sala de comissions A, del Palau de les Corts Valencianes, carrer Llibertat 3 i 5, de València.  
L. Documentació que han de presentar les persones licitadores: En el sobre número 1, la documentació acreditativa de la capacitat i la solvència de les empreses segons s'especifica en la clàusula 13ª del plec de les administratives particulars.  
En el sobre número 2, la proposta tècnica, solvència tècnica addicional i altres millores, segons es recull en la clàusula 14ª del plec de les administratives particulars.  
En el sobre número 3, l'oferta econòmica, els preus nets desglossats i el preu total que en resulte, tal com es determina en la clàusula 15ª del plec de les administratives particulars.  
M. Criteris d'adjudicació: Per a valorar les ofertes, es tindran en compte els criteris següents d'acord amb la ponderació que s'adjunta:  
1.Característiques del servei: fins a 40 punts  
- Personal que aportarà l'empresa: fins a 15 punts  
- Planificació de menús: fins a 15 punts  
- Condicions especials d'execució  
de tipus mediambiental: fins a 5 punts  
- Condicions especials d'execució de tipus social: fins a 5 punts  
2. Menors tarifes dels articles  
i menús que han d'oferir-se  
als usuaris del servei, sempre   
que no es tracte de valors  
anormals o desproporcionats  
(baixes superiors al 20%): fins a 20 punts.  
3. Qualitat tècnica i experiència de  
l'empresa en serveis semblants  
prestats satisfactòriament amb  
anterioritat en institucions i entitats  
semblants: fins a 20 punts.  
4. Mesures per a garantir el  
manteniment de la qualitat del servei  
al llarg del període d'execució  
del contracte: fins a 20 punts.  
N. Composició de la mesa de contractació:  
President:  
Vicepresident primer de les Corts  
Vocals:  
- Espectable Secretari Segon de Les Corts.  
- Lletrat major o lletrat en qui delegue.   
- El cap del Servei Econòmic.   
- Lletrat, directora d'àrea o cap de servei que designe la Secretaria General.  
- Un representant del Consell de Personal de Les Corts.  
- Un oficial de gestió parlamentària, designat per la Secretaria General, que actuarà com a secretari de la mesa de contractació.  
València, 2 de setembre de 2008.- La presidenta de les Corts Valencianes: Milagrosa Martínez Navarro.